
Creştinul orthodox se roagă aşa: 
„Crucii Tale ne închinăm, Hristoase, şi 
sfântă învierea Ta o lăudăm şi o mărim". 
Dar rădăcina acestei mărturii este Hristos 
şi e mărturia Lui. în Evanghelii, de trei 
ori. Mântuitorul a vestit Patimile: „Iată, 
ne suim în Ierusalim şi Fiul Omului va 
fi dat în mâinile oamenilor! Va fi lovit, 
batjocorit, răstignit, omorât!", finalizând 
cu acest cuvânt: „dar a treia zi va învia" 
- unitate adâncă între Cruce şi înviere, 
între Jertfă şi înviere. Pentru că, fun¬ 
damental, Crucea reprezintă momentul 
suprem al iubirii divine. Ea însăşi. Crucea, 
e socotită simbolul atotcuprinzător al cos¬ 
mosului prin cele două braţe: cel ver¬ 
tical şi cel orizontal, cuprinzând legă¬ 
tura sacră, prin verticalitate, între cer şi 
pământ, iar prin cel orizontal, îmbrăţi¬ 
şând lumea. De aceea Sfântul Atanasie 
cel Mare spune că Mântuitorul a ales 
acest fel de moarte, pentru că este sin¬ 
gurul fel în care mori cu braţele întinse, 
deci îmbrăţişând lumea. Expresie su¬ 
premă a iubirii! 

A iubi înseamnă a trăi viata celuilalt. 

/ 

De reţinut: „Cel ce voieşte să vină după 
Mine, să se lepede de sine, să-şi ia cru¬ 
cea şi Mie să-Mi urmeze" e un cuvânt 
unic în Noul Testament, dar şi-n toată 
gândirea şi-n literatura umană. Nu le-a 
rostit nimeni niciodată. Expresia „să se 
lepede de sine" este unică şi numai Hris- 
tos o putea rosti, niciun alt filosof sau 
gânditor, pentru că El poartă taina Crucii, 
taina iubirii divine. Omul nu se leapădă 
de sine. Omul e neîncetat în păcat, întors 
către sine. 

Revenim la cuvântul Sfântului Ata- 
nasie cel Mare: a ales Iisus această fina¬ 
litate a vieţii pământeşti, prin Jertfa de pe 
Cruce, pentru că este singurul fel în care 
putea să se jertfească - „Săvârşitu-s-a" 
- îmbrăţişând umanitatea şi creaţia în¬ 
treagă. Dar, în acelaşi timp, Hristos, în 
această unitate a Lui cu Crucea, desco¬ 
perind iubirea supremă, descoperă jertfa, 
calea către înviere. Acatistul Sfintei Cruci 
spune aşa: „Bucură-te, Sfântă Cruce, 
poarta luminii! Bucură-te, Sfântă Cruce, 
uşa tainelor!". Unitatea Cruce - înviere; 
aici se dezvăluie o taină de negrăit, în 



care jertfa desfiinţează moartea, desfiin¬ 
ţează moartea prin înviere. Dacă în Cruce 
Hristos desfiinţează moartea, cum noi 
de Paşti cântăm: „Cu moartea pre moarte 
călcând", atunci se împlineşte cuvântul 
Scripturii, anume că Dumnezeu nu a 
făcut moartea. Moartea nu aparţine, în 
chip firesc, creaţiei. Moartea nu e ceva 
firesc şi Sfânta Ortodoxie poate da răs¬ 
puns la aceasta. Sunt teologi în Apus, 
precum, bunăoară, Karl Rahner, care spun 
că moartea e ceva firesc, chiar moartea 
pruncilor, însă unii filosofi, unii literaţi, 
precum Albert Camus, de pildă, spun 
că e de ajuns să vezi moartea unui copil 
şi să te zdruncini în credinţa ta. Insă 
moartea nu e firească, de aceea o şi re¬ 
fuzăm, pentru că Dumnezeu nu a făcut 
moartea. 

Când Dumnezeu l-a creat pe om, pe 
Adam, i-a dat porunca: „Din toţi pomii 
grădinii Edenului poţi să mănânci, numai 
din pomul cunoştinţei binelui şi răului 
să nu mănânci, căci în ziua în care vei 
mânca, vei muri negreşit". Gândiţi-vă 
la acel moment al creaţiei, în care pă¬ 
mântul nu fusese pătat de sânge ome¬ 
nesc. Era o grădină a Raiului. Sfântul 

Ioan Damaschin tâlcuieşte aşa cuvin¬ 
tele adresate lui Adam de către Dum¬ 
nezeu, când l-a aşezat în Grădina Ede¬ 
nului: „Suite-te prin toate făpturile către 
Mine şi gustă din toate, gustă-Mă pe 
Mine, Viata cea adevărată!". 

„Dar din pomul cunoştinţei binelui 
şi răului să nu mănânci, căci în ziua în 
care vei mânca din el, vei muri negreşit". 
A oprit, oare. Dumnezeu cunoştinţa? 
Nu. Cunoştinţa este un dar dumnezeiesc, 
un dar al Duhului Sfânt, aşa cum citim 
la proorocul Isaia, că Duhul „va odihni 
peste El, peste mlădiţă" - în sens pro¬ 
fetic, pentru Hristos - , dar şi pentru 
toţi care suntem zidiţi după chipul Lui, 
al Fiului lui Dumnezeu. S-a odihnit peste 
El „duhul înţelegerii, duhul înţelepciu¬ 
nii, duhul sfatului, duhul cunoştinţei, 
duhul tăriei, duhul bunei credinţe, du¬ 
hul temerii de Dumnezeu" (Isaia 11,1-3). 
Deci cunoştinţa este un dar al Duhului 
Sfânt. 

Către Dumnezeu-Tatăl, în rugăciu¬ 
nea arhierească, se rosteşte: „să te cu¬ 
noască pe Tine, Singurul Dumnezeu ade¬ 
vărat, şi pe Iisus Hristos, pe Care Tu L-ai 



trimis". Deci cunoştinţa, revenim, este 
unul dintre darurile Duhului Sfânt. Şi 
atunci când Dumnezeu i-a spus lui Adam: 
„Din pomul cunoştinţei binelui şi ră¬ 
ului să nu mănânci!", nu cunoştinţa a 
oprit-o Dumnezeu, ci cunoştinţa nu 
numai a binelui, ci şi a răului. Cunoş¬ 
tinţa, în Scriptură, înseamnă unire, când 
citim cuvântul: „a cunoscut Adam pe Eva 
şi a avut fiu". Deci Dumnezeu a dorit 
ca omul să se unească numai cu binele, 
cu viaţa divină adevărată, nu şi cu răul; 
şi atunci, între sfâşierea dintre bine şi 
rău apare moartea. 

Gândiţi-vă la ispita demonului! în 
capitolul al treilea al Facerii se spune: 
„şarpele, care era cel mai viclean dintre 
toate făpturile pământului", această vic¬ 
lenie fiind asociată cu cea demonică. Se 
foloseşte demonul de o făptură. Şi atunci 
i-a vorbit şarpele Evei cel dintâi cuvânt: 
„Oare a zis Dumnezeu că de veţi mânca 
din pomul cunoştinţei binelui şi răului 
veţi muri? Nu veţi muri, ci veţi fi ca nişte 
dumnezei, cunoscând binele şi răul". Trei 
elemente sunt cuprinse aici, care poartă 
în ele misterul şi tragismul morţii. Cu¬ 
vântul „oare" introduce îndoiala: îndoiala 



faţă de cuvântul lui Dumnezeu. Şi atunci 
Eva şi Adam primesc, după cuvântul 
lui Dumnezeu, şi cuvântul sfâşietor al 
demonului, care seamănă şi acum o 
sămânţă demonică. Am fost cândva la 
un spital de psihotici de la Floreşti, în 
judeţul Vaslui, iar pe drum a trebuit să 
luăm un accidentat, care până la Spi¬ 
talul Socola a şi murit, sărmanul. Văzând 
chipurile atât de degradate ale sărma¬ 
nilor bolnavi mintali, privind chipul atât 
de desfigurat al celui accidentat, am zis 
deodată: „Doamne, Doamne, Tu ai zu¬ 
grăvit pe faţa noastră chip divin. Căci 
refeeritor la cuvintele lui Dumnezeu: 
„Să facem om după chipul şi asemă¬ 
narea Noastră", Sfântul Vasile cel Mare 
se întreabă: „Cui a zis Dumnezeu aceasta, 
dacă nu propriului Său chip, adică Fiului 
său?". Deci Tatăl s-a sfătuit cu Fiul, în 
Duhul Sfânt; iar Sfântul Teodor Stu- 
ditul spune că Dumnezeu este Primul 
Pictor, pentru că a zugrăvit pe faţa lui 
Adam chipul Fiului Său. 

In Pateric ni se spune că era faţa lui 

Avva Pamvo strălucind asemenea fetei 

/ 

lui Moise, care arăta din nou în ea slava 
lui Adam. Faţă de slava chipului lui 

Dumnezeu, când priveam astăzi chipu¬ 
rile desfigurate ale sărmanilor bolnavi 
şi al acelui accidentat, nu puteam să nu 
zic: „Doamne, Tu ai zidit faţa Fiului tău 
faţă de slavă, iar demonul zugrăveşte 
chipul lui demonic în oameni". Te cu¬ 
tremură când nu mai poţi întrezări pe 
faţă chipul lui Dumnezeu. Vă aduceţi 
aminte în Evanghelie că celor cinci 
fecioare, care strigau: „Doamne, Doamne, 
deschide-ne nouă!". Mirele le răspunde: 
„Adevăr vă spun vouă, nu vă cunosc 
pe voi". Te întrebi: „Nu ne cunoaşte 

Dumnezeu?". Dar înţelesul cuvintelor 

/ 

„Nu vă cunosc pe voi" este, mai exact: 
„Nu-mi recunosc chipul Meu în voi" - 
aceasta vrea să spună şi la aceasta tre¬ 
buie să se gândească neîncetat creştinul, 
ca Dumnezeu să-şi recunoască chipul 
Lui în noi (pentru că demonul a vrut 
să-şi zugrăvească şi el chipul lui în om). 

Demonul e tatăl minciunii şi totdea¬ 
una minciuna se asociază celui rău. De 
aceea tragedia totalitarismelor, a dicta¬ 
torilor: fără Dumnezeu stă şi ridicarea 
minciunii la rang de decizie supremă. 
„Şi veţi fi ca nişte dumnezei, cunoscând 

binele şi răul" reprezintă începutul ate¬ 
ismului, adică omul decide fără Dum¬ 
nezeu ce e bine şi ce e rău, crezându-se 
dumnezeu, unindu-se nu numai cu bi¬ 
nele, ci şi cu răul. Niciodată, totuşi, nu 
poţi anula binele în întregime. Vorbeşti 
cu numele binelui, dar săvârşind răul, 
şi, printr-o răsturnare, cum ar zice 
proorocul: „zici răului bine şi binelui îi 
zici rău"(Is. 5, 20). Şi aşa a intrat moartea, 
aşa a apărut ea. Moartea nu e de la 
Dumnezeu. 

Alte mărturii ale Scripturii - Iisus, 
fiul lui Sirah, spune: „Dumnezeu nu a 
făcut moartea şi nu se bucură de pieirea 
celor vii", iar Sfântul Apostol Pavel scrie 
romanilor (Rm. 6, 23): „plata păcatului 
este moartea" şi către evrei spune iarăşi, 
că „Tatăl a trimis pe Fiul său în lume să 
surpe pe cel ce avea stăpânirea morţii, 
adică pe diavolul". Deci autorul morţii 
este demonul. Dar te întrebi atunci: dacă 
Dumnezeu nu a făcut moartea, ce era în 
locul morţii? Pentru că omul, întreaga 
făptură, noi toţi aparţinem categoriei 
temporalităţii, timpului schimbării. Noi 
venim de la nefiinţă la fiinţă şi întreaga 

existenţă se mişcă în timp, între un în¬ 
ceput şi o finalitate. 

Gândiţi-vă la Pilda talanţilor! Stăpâ¬ 
nul a împărţit talanţii: unuia i-a dat cinci, 
unuia doi, iar altuia doar unul. Cel cu 
cinci a rodit talanţii şi a adus încă cinci, 
cel cu doi încă doi, cel cu un singur 
talant l-a îngropat. Şi, înfăţişându-se stă¬ 
pânului, cel cu cinci talanţi spune: 
„Doamne, cinci talanţi mi-ai dat, iată, 
încă cinci am adus". De ce la cinci încă 
cinci? Dumnezeu, cu adevărat, ne în¬ 
scrie întru asemănarea cu El, nu în ega¬ 
litate (să fim atenţi la cuvânt!), ci întru 
asemănarea cu El, căci ne-a zidit după 
chipul şi în perspectiva unei nesfârşite 
asemănări cu El. Şi ce a răspuns stăpânul? 
„Slujitor bun şi credincios, peste puţine 
ai fost pus, peste multe te voi pune. Intră 
întru bucuria Domnului tău!". Sunt dez¬ 
văluiri uluitoare, de adâncimi de taină 
negrăită şi prin care ni se dezvăluie că 
existenţa noastră se mişcă între un dar 
- talanţii pe care trebuie să-i rodeşti - şi 
o finalitate. Dar ce este timpul? Este 
măsura, durata, pentru săvârşirea unui 
act, unei porunci divine, între un început 

şi un sfârşit, dar fiecare sfârşit e ca un 
nou început. Şi dacă i-a spus: „Peste pu¬ 
ţine ai fost pus credincios, peste multe te 
voi pune. Intră întru bucuria Domnului 
tău!", mutarea de aici, de la un veac la 
altul (veac nu în sensul anilor, ci de la 
un timp la altul), este condiţia făpturii 
întru un suiş neîncetat. 

Sfântul Grigorie de Nyssa spune acest 
cuvânt, acum 1600 ani: „Binele, Dumne¬ 
zeirea, Virtutea nu au decât două capete: 
sau de a fi fără capăt, sau păcatul care 
pune capăt. Celui ce caută nu-I lipseşte 
infinitul adevărului. De aceea, din pricina 
transcedenţei, ai sentimentul că eşti la 
începutul drumului, căci cel ce suie nu 
se opreşte niciodată, căci merge din în¬ 
ceput în început, prin începuturi, care 
nu au niciodată sfârşit. Dacă neîncetat 
apar momente de împlinire a uceniciei 
jertfelnice şi te înfăţişezi cu talanţii rodiţi, 
intri apoi în bucuria Domnului pentru 
a începe o nouă ucenicie, primind un 
nou dar. Ei, având aceste momente de 
sfârşit şi nou început, care se succed în 
eternitate, pentru că omul este fiinţa 
unui etern viitor, cum trebuiau să se 

petreacă trecerile acestea? Cuvântul tre¬ 
cere este, în Scriptură, cu un sens, iarăşi, 
uluitor de adânc, pentru că semnifică 
Paştele. 

Această trecere pascală, de la o lume 
la alta, cum s-ar fi făcut dacă nu era 
moartea, pentru că unii teologi aşa spun: 
că moartea ne saltă pe noi intr-un nou 
veac. Ce era atunci în locul morţii, pentru 
că moartea n-a făcut-o Dumnezeu? Şi 
aici ni se dezvăluie acea adâncă şi lumi¬ 
noasă taină. Ce spun Scripturile? în 
cartea Apocalipsei (13, 8) - şi vă atrag 
atenţia cum trebuie citit, pentru că e 
tradus într-o ordine incorectă - se spune: 
„Şi se vor închina ei (adică fiarei) toţi 
locuitorii pământului, ale căror nume 

nu au fost scrise în cartea vieţii Mielului 

/ 

jertfit de la întemeierea lumii". Aici vrea 
să spună că lumea este întemeiată pe 
iubirea divină, pe jertfa Mielului, pe 
jertfa Logosului. Atunci ce era în locul 
morţii? Era jertfa! Iar jertfa nu-i identică 
cu moartea. Acest text îl găsim şi la 
Epistola Sfântului Apostol Petru (1,18-20): 
„Ştiind că nu cu lucruri stricăcioase, cu 
aur sau cu argint aţi fost răscumpăraţi 

din felul vostru de vieţuire, ci cu scum- 

/ ' 

pul Sânge al Mielului care a fost cu¬ 
noscut înainte de întemeierea lumii, dar 
care s-a arătat în zilele cele din urmă 
pentru noi". Dintr-o asemenea mărturie, 
atunci înţelegem că la originea creaţiei 
stă Jertfa, stă Crucea; pe ea se înte¬ 
meiază făptura întreagă şi orice act zi¬ 
ditor al nostru are la temelie jertfa. Fără 
jertfă nu se naşte nimic în lume. Comu¬ 
niunea părinţilor trupeşti este o jertfă în 
lume pentru noua făptură şi dacă aşa s-ar 
zămisli, în conştiinţă de jertfă creatoare, 
aceasta ar fi piatra de temelie sănătoasă 
pe care am pune-o la temelia oricărei 
vieţi, şi anume trăirea. 

Vedem atâtea reviste care exaltă din 

nefericire unele atitudini umane care 

sunt nu numai simple abateri, ci alienări 

grave ale firii. Sfântul Ioan Damaschin 

spune: „Toate sunt după fire, însă numai 

păcatul este împotriva firii, pentru că 

firea este purtată de harul dumnezeiesc". 

Gândiţi-vă la părinţii Ioachim şi Ana, la 

Elisabeta şi Zaharia, la părinţii Sfântului 

Ierarh Nicolae, care se rugau să aibă copii! 

La temelia unor asemenea fiinţe umane 

/ 

stă rugăciunea, stă credinţa. Se năşteau 
astfel sfinţi! Jertfa stă deopotrivă la te¬ 
melia lumii. Mai adânc: jertfa este însăşi 
taina Sfintei Treimi. Prin cuvintele Mân¬ 
tuitorului Iisus Hristos: „Tatăl este în 
Mine şi Eu în Tatăl" şi „Precum Tu, 
Părinte, eşti întru Mine şi Eu întru Tine, 
aşa şi aceştia una să fie în Noi, după 
chipul Nostru", ni se dezvăluie ce e 
iubirea. 

A iubi înseamnă a trăi viata celuilalt, 
a fi în viata celuilalt. Eu trăiesc durerea 
ta, bucuria ta, nevoile tale. Tu îmi tră¬ 
ieşti durerea mea, bucuria mea, nevoile 
mele şi astfel suntem una. Ori în clipa 
în care tu eşti numai pentru tine şi eu 
numai pentru mine, se naşte despărţirea, 
dezbinarea, tensiunea, cearta, duşmănia, 
violenţa, moartea însăşi. Deci firească 
este iubirea, nu egoismul, nu egocen¬ 
trismul. Atunci moartea aşa a pătruns 
în existentă, atunci când Adam nu a 
mai avut conştiinţa jertfei, adică a oferirii. 
Sfântul Chirii al Alexandriei are acestă 
mărturie: „La Dumnezeu nu se poate 
intra decât în stare de jertfă". Am zice 
mai mult: nu se poate comunica cu 
Dumnezeu decât în stare de oferire, de 

deschidere. Când te duci într-o casă la o 
onomastică, la o petrecere duhovnicească, 
în sensul curat al cuvântului, oferi o 
carte, o floare. Aceasta este o mică jertfă. 
Jertfa nu implică neapărat vărsarea sân¬ 
gelui. Cuvântul „jertfă", în limba ro¬ 
mână, înseamnă a face sfânt ceva. Când 
dăruieşti, tu trăieşti atunci în taina lui 
Dumnezeu, în taina dăruirii, în taina 
oferirii, în taina Mielului junghiat pentru 
întemeierea lumii. Se dezvăluie astfel 
Crucea: Crucea de la întemeierea lumii. 
Crucea în centrul lumii, deoarece prin 
ea s-a mântuit lumea, şi Crucea de la 
momentul înnoirii lumii, căci spune 
Mântuitorul (Matei 24, 30): „Şi se va 
arăta pe cer semnul Fiului Omului", 
adică semnul Crucii, pentru înnoirea 
lumii, intr-un cer nou şi un pământ nou. 
Aici avem prilejul să tâlcuim puţin refe¬ 
ritor la ce înseamnă sfârşitul lumii, pentru 
că de atâtea ori se foloseşte acest cuvânt 
şi înţelesul lui este răstălmăcit, netâlcuit 
în duhul în care Mântuitorul ne-a grăit 
nouă. 

Cuvântul „lume", în Sfânta Scriptură, 
are două înţelesuri. Primul sens al 

termenului este cel de operă a lui Dum¬ 
nezeu, operă pentru care spune Mân¬ 
tuitorul: „Atât de mult a iubit Dumne¬ 
zeu lumea, încât pe Unicul Său Fiu L-a 
dat, ca tot cel ce crede în El să nu piară, 
ci să aibă viaţă veşnică" (In. 3, 16). 
Lumea este operă a lui Dumnezeu şi 
lumea nu va pieri. De ce? Pentru că tot 
Scriptura spune: „Dumnezeu nu-şi ia 
înapoi nici darul, nici chemarea" (Rm. 
11, 29). Al doilea înţeles al cuvântului 
„lume" se referă la categoria răului, la 
cea a păcatului. Tot în aceeaşi Evan¬ 
ghelie după Ioan, Mântuitorul spune: 
„Nu pentru lume mă rog, ci pentru 
aceştia". Apostolii au spus: „Doamne, 
ei sunt din lume, dar nu sunt în lume. 
în lume nu mai sunt, căci i-am scos pe 
ei din lume". Atunci sufletul creştin se 
tulbură. Pe de o parte spui: „Atât de 
mult iubeşte Dumnezeu lumea", iar pe 
de altă parte zici: „Nu pentru lume mă 
rog" şi, când citim mai departe, în Epis¬ 
tola I a lui Ioan (2,15-16), acolo, deodată, 
se dezleagă taina: „Nu iubiţi lumea, căci 
cele ce sunt în lume nu sunt de la Dum¬ 
nezeu" şi numeşte pofta trupului, pofta 

ochilor, trufia vieţii. Acestea alcătuiesc 
categoria răului din lume. 

Atunci sfârşitul lumii va fi sfârşitul 
răului din lume şi sfârşitul, implicit, al 
celui mai mare rău. Răul este alcătuit 
din trei elemente: păcatul, stricăciunea 
şi moartea. Păcatul este despărţirea de 
Dumnezeu, stricăciunea este starea des¬ 
părţirii de Dumnezeu, iar moartea pune 
capăt la toate cele de aici - moartea, pe 
care Sfântul Apostol Pavel o numeşte 
„vrăjmaşul cel din urmă". Aceasta în¬ 
seamnă sfârşitul lumii: sfârşitul răului 
şi un nou început, într-un cer nou şi un 
pământ nou. 

Un bătrân a fost întrebat de un ucenic: 
„II iubeşti pe Hristos?". „Pe cruce - a 
răspuns bătrânul -, iubesc pe Cel ce a 
răstignit păcatul pe cruce!", deci pe Cel 
ce a desfiinţat păcatul, stricăciunea şi 
moartea. A desfiinţat deci răul din lume, 
căci această desfiinţare înseamnă cruce, 
răstignire. Adam, care a fost rodul iubirii 
divine, prin păcat a transformat jertfa 
în moarte, în loc să asculte numai cu¬ 
vântul divin, să fie deschis dumnezeirii 
în oferire, ziditoare, necontenită, în starea 

aceasta pe cruce, adică de o îmbrăţişare 
deopotrivă, prin iubire, prin spiritul lui, 
în iubirea divină înrădăcinat, după chipul 
Preasfintei Treimi, că atunci când omul 
se desfăşoară, ia chipul Crucii, îmbrăţi¬ 
şând lumea. 

Fără păcat omul n-ar fi cunoscut 
moartea. Şi mai observaţi un amănunt: 
cele trei ispite despre care vorbeşte 
Sfântul Ioan Evanghelistul în scrisoarea 
lui (pofta trupului, pofta ochilor, trufia 
vieţii) au fost cele trei la care a fost supuşi 
şi Adam şi Mântuitorul. Când demonul 
a semănat cuvântul în Eva: „Nu veţi muri, 
de veţi mânca din pomul cunoştinţei 
binelui şi răului, ci veţi fi voi ca nişte 
dumnezei", a văzut Eva că rodul po¬ 
mului era bun la gust, deci, cu alte cu¬ 
vinte, a descoperit pofta trupului. Iar în 
Mântuitorul, aceeaşi ispită: după 40 de 
zile de post, diavolul i-a zis: „Dacă Tu 
eşti Fiul lui Dumnezeu, zi ca pietrele 
acestea să se prefacă în pâini!" - pofta 
trupului! A doua: e frumos la vedere, 
adică pofta ochilor, înfăţişarea din afară. 
Păcatul a constat într-o alunecare din¬ 
lăuntru, din interior, din spiritualitate. 

în afară, în senzualitate, în simţire per¬ 
vertită. De aceea şi spune Scriptura că 
s-a îmbrăcat apoi omul în haine de piele. 
A ajuns, ceea ce vor spune şi Sfinţii 
Părinţi şi psihologii, ca în loc de guver¬ 
narea în sine a raţiunilor divine crea- 
/ 

toare, să ajungă sub stăpânirea simţu¬ 
rilor. Aceasta poate să dea demonul: dorul 
de stăpânire şi slava, poleiala, ceea ce 
apare la suprafaţă! Şi oamenii de geniu 
au sesizat această cădere. In Faust, al lui 
Goethe, îl provoacă Mefisto pe doctor: 
„Tu nu te mulţumeşti cu suprafeţele, ci 
cauţi esenţa"! Un teolog orthodox, Flo- 
rensky, spunea că oamenii în iad devin 
nişte coji. A treia ispită: că dă ştiinţă. 
Pomul era bun la gust, frumos la vedere 
şi dădea ştiinţă - trufia vieţii. Un filosof 
tâlcuieşte aici, ridiculizând, spunând că 
Eva a dorit să devină savantă, deoarece 
roada pomului i-a dat ştiinţă. Pe Mân¬ 
tuitorul ştiţi că L-a suit pe aripa tem¬ 
plului şi i-a spus: „Dacă tu eşti Fiul lui 
Dumnezeu, aruncă-te, fă o minune, arată-ţi 
puterea de a stăpâni totul!". Mântui¬ 
torul a răspuns tot cu cuvânt din Scrip- 

tură: „Scris este: să nu ispiteşti pe Domnul 
Dumnezeul tău!". 

Am evocat aceste trei momente, ob¬ 
servaţi, de la începutul zidirii omu-lui, 
apoi la Hristos, apoi la Apostoli, ca să 
vedeţi unitatea desăvârşită a Scripturii, 
întâi acest cuvânt al demonului, această 
ispită, prin îndoiala care sfâşie, şi, apoi, 
urmează despărţirea: începutul ateis¬ 
mului sărmanului om, despărţirea de 
Dumnezeu şi moartea spiritului. Reţinem 
noi oare faptul că Dumnezeu a spus: 
„Veţi muri". Demonul a spus: „Nu veţi 
muri". Vine întrebarea: a murit Adam? 
A murit. Dar cum a murit, când el a mai 
trăit încă 900 şi ceva de ani? Ce fel de 
moarte a fost atunci? Şi aici să fim cu 
atenţie şi cu o înţelegere mântuitoare, 
salvatoare: Adam a murit întâi spiritual, 
întâi s-a petrecut moartea sufletului, prin 
despărţirea de Dumnezeu. Şi când spu¬ 
nem acest lucru, ne răspundem la cele 
mai grave şi adânci nelămuriri, la o în¬ 
trebare vitală a omului, şi anume: Cum 
s-a născut necredinţa, ateismul? 

Scriptura spune că Adam comunica 
cu Dumnezeu în răcoarea Raiului, în 

starea de oferire, de jertfă, de comuni¬ 
une cu Dumnezeu. Tu primeşti darul 
vieţii. Ori Scriptura spune că înainte de 
păcat erau oamenii goi şi nu se ruşinau. 
Prin păcat au cunoscut că sunt goi şi, de 
ruşine, s-au ascuns. Facem o legătură: 
Mântuitorul, când a înviat, a lăsat giul¬ 
giul în mormânt. Atunci, care era veş¬ 
mântul Mântuitorului în înviere? Şi de 
ce Adam, înainte de cădere, nu cunoş¬ 
tea ruşinea păcatului? Psalmistul spune 
atât de adânc: „Cel ce te îmbraci cu lu¬ 
mina ca şi cu o haină". Lumina harică îl 
făcea să strălucească pe Adam, lumina 
învierii strălucea în Hristos. Lipsit de 
lumină, Adam s-a ascuns de la fata lui 
Dumnezeu. Dar te poţi ascunde? 

Un mare psihiatru al veacului nostru, 
Karl Gustav Jung, a pus să se scrie pe 
frontonul casei lui la intrare: „Fie că 
Dumnezeu e chemat, fie că nu e chemat. 
El e de fată". S-a ascuns Adam, dar nu 
se putea ascunde, pentru că Dumnezeu 
era de faţă şi-l strigă: „Adame, unde 
eşti?". Aşa cum te va chema şi pe tine, 
suflete, de oriunde te vei afla: „Unde 
eşti?". „M-am ascuns. Doamne, de la 

faţa ta, cunoscând că sunt gol". Era în¬ 
ceputul morţii, al despărţirii, pe care 
Iisus îl va exclama pe cruce: „Dumne¬ 
zeul meu. Dumnezeul meu, pentru ce 
M-ai părăsit?". 

Deci aici se dezvăluie că Adam, prin 
păcat, a transformat iubirea, jertfa, în 
moarte. Starea firească a făpturii, a omu¬ 
lui în faţa lui Dumnezeu, starea de jertfă 
a transformat-o în moarte prin păcatul 
fundamental al mutării după chipul de¬ 
monului. Să nu uităm şi nu aş vrea să 
trec peste aceasta cu niciun chip. 

în demonul însuşi, cum însă a apărut 
păcatul? Ce înseamnă cuvântul „Lucifer"? 
înseamnă „purtător de lumină" şi eu 
sunt încredinţat că acest fapt este ade¬ 
vărat. în momentul în care el şi-a văzut 
strălucirea lui şi s-a văzut în strălucire, 
atunci a căzut în adorare de sine. Ado¬ 
rarea de sine înseamnă a muta centrul 
din Dumnezeu în tine, ceea ce noi numit 
egoism, egocentrism, mândrie, orgoliul, 
în orgoliu nu e simplul păcat, ci e 
moartea, iar a ieşi din orgoliu înseamnă 
a ieşi din mormânt. 

Sf. Ap. Pavel scrie lui Timotei (I Tim. 
3, 6) un text fundamental, ce se referă la 

chemarea treptei de episcop: „Cel chemat 
să devină episcop să nu fie de curând 
botezat, pentru ca nu cumva, prin trufie, 
să cadă în osânda diavolului". Deci dez¬ 
văluie Sfântul Apostol Pavel că rădă¬ 
cina păcatului, „fiinţa" răului, stă în trufie, 

adică a muta centrul existentei de la 

/ 

Dumnezeu în tine. Ori sărmanul ateu, 
sărmanul dictator, nu tocmai aceasta face? 
Potrivit ispitei demonului, „veţi fi ca 
nişte dumnezei, decizând voi binele şi 
răul". De aceea trebuie spus şi mărtu¬ 
risit: între ateism şi dictatură este o le¬ 
gătură de nedesfăcut, pentru că ateul, 
fără Dumnezeu, s-a rupt din rădăcina 
obârşiei lui, a definiţiei lui, şi, atunci, 
fiecare e lăsat după voia lui, dar nu 
poate trăi în lume, pentru că e haos, 
pentru că fiecare vrea să fie în centru. 
Ori, dacă fiecare vrea să fie el însuşi 
centru, pe ceilalţi îi ţine pe post de 
sateliţi. Dar cine vrea să fie satelit? Şi 
atunci cum să-i uneşti? Apare astfel 
pumnul de fier al dictatorului, care 
trebuie, intr-un fel, să şi unifice o lume, 
o ţară, o societate, căci altfel e o anarhie, 
o distrugere. De aceea, repet, între ateism, 
dictatură şi totalitarism este o unitate 

de nedesfăcut şi tragică totodată. Aici 

am înţeles noi taina aceasta a răului, în 
/ ' 

primul rând prin mutarea centrului vieţii 
noastre de la Dumnezeu în demoni, în 
Lucifer şi, apoi, în ispita demonului, 
îndreptată către om. Aşa apare moartea. 

Adam a transformat jertfa, prin păcat, 
în moarte şi aşa a apărut moartea în 
lume, pentru ca apoi Hristos, pe cruce, 
să transforme moartea în jertfă care 
duce la înviere. Moartea a fost întâi spi¬ 
rituală. Adam a murit sufleteşte şi, apoi, 
peste 900 de ani, a murit şi trupeşte. 
Acest fapt este iarăşi revelator de tainic 
pentru noi, pentru că dacă moartea a 
apărut întâi în suflet şi, mai târziu, a 
apărut şi moartea trupească, atunci şi 
învierea din păcat, din moarte, trebuie 
să apară mai întâi în sufletul omului, în 
conştiinţa umană, iar învierea obştească 
să vină la sfârşit. Când noi am omorât 
păcatul în sufletul, în conştiinţa noastră, 
am învins atunci răul, am învins moar¬ 
tea însăşi. Mântuitorul, aşa cum ne dez¬ 
văluie Evanghelia, a învins păcatul şi 
moartea şi prin cuvânt. 

Zice Mântuitorul, în Evanghelia după 
Ioan: „Adevăr, adevăr spun vouă: cel 

ce ascultă cuvintele Mele şi crede în Cel 
ce M-a trimis pe Mine are viaţă veşnică 

- nu zice o va avea, ci o are, de aici are 
viaţă veşnică - şi la Judecată nu va 
veni, ci s-a mutat din moarte la viată". 
A asculta cuvântul Lui, a crede în cele 
propovăduite de El, înseamnă a ne des¬ 
chide spiritual, aşa încât viaţa lui Hristos 
să se reverse în noi. Şi atunci tu ai viaţă 

- viaţă veşnică! Surorii lui Lazăr, Marta, 
care a mers cu Mântuitorul la mormân¬ 
tul fratelui ei, i-a spus Acesta: „Eu sunt 
învierea. Cel ce crede în Mine, chiar 
dacă va muri, va trăi". Se referea la 
Lazăr, care murise, şi adaugă mai clar 
şi mai direct: „Oricine trăieşte şi crede 
în Mine nu va muri în veac. Crezi tu 
aceasta?". Cuvântul este uluitor. El răs¬ 
punde întocmai la faptul că moartea 
este întâi spirituală şi, apoi, fizică. Ori 
moartea spirituală înseamnă să ai con¬ 
ştiinţă de ea şi aici delimitează şi dis¬ 
tinge jertfa de moarte. 

Iosif, cel ce a fost vândut prin piz- 
muirile fraţilor lui, care au vrut să-l şi 
ucidă, dar apoi s-au îndurat datorită lui 
Ruben, cel mai mare dintre ei, l-au vândut 
unor negustori egipteni, care mai apoi 

l-au vândut lui Putifar. Iar soţia acestuia, 

pătimaşă fiind, l-a ispitit pe Iosif ca să 

păcătuiască cu ea, dar Iosif s-a împotrivit. 

Atunci a venit soţul acesteia acasă, iar 

Iosif s-a smuls din braţele femeii şi i-a 

rămas haina, iar ea l-a acuzat pe el. Aşa 

a intrat în temniţă. Acolo a descoperit 

nişte vise celor doi osândiţi: pivnicerul 

şi pitarul. Pivnicerul i-a descoperit lui 

Faraon că este cineva care descoperă 

visele şi aşa a ajuns Iosif demnitarul lui 

Faraon. Aşa au fost salvaţi fraţii lui şi, 

după ce a murit tatăl - atunci era legea 

talionului - s-au dus la Iosif, că era 

demnitar pe atunci, şi, smeriţi, au zis: 

„Iată că tata a lăsat cu limbă de moarte 

să nu-ţi răzbuni păcatul nostru". Şi a 

plâns Iosif, spune Scriptura, şi, apoi, le-a 

zis: „Aţi crezut că eu mă răzbun în locul 

lui Dumnezeu? Voi mi-ati vrut mie re- 

/ 

lele, dar Dumnezeu a întors răul vostru 
în bine". Cuvânt de o adâncime negrăită, 
care ne spune că niciodată ultimul cu¬ 
vânt în esenţă nu-1 are răul, ci binele. 
Dumnezeu a îngăduit răul în virtutea 
libertăţii, a libertăţii care a devenit bolnavă 
la om. Dar niciodată răul nu va fi stăpân 
în creaţie. Dumnezeu poate să scoată 

chiar din rău binele, aşa cum a scos din 
osândirea pe cruce, învierea. Şi, apoi, 
Iosif a mai spus: „a întors răul vostru în 
bine ca să salveze un neam întreg". 

Aşa Dumnezeu şi în moarte descoperă 
o salvare, ca răutatea să nu devină ne¬ 
muritoare. De aceea a îngăduit Dumnezeu 
moartea, ca o dată cu moartea să moară 
şi răul. Dar aici, iarăşi, apare o întrebare 
chinuitoare: dacă rostul acestei opere a 
diavolului este moartea, iar Dumnezeu 
întoarce, răstoarnă gândul diavolului şi 
face din moarte un instrument al dis¬ 
trugerii răului, pentru că în moarte moare 
şi răul; moare răul pentru totdeauna? 
Aceasta-i întrebarea. Din nefericire nu 
moare. înseamnă că păcatul se ţine de 

noi. Atunci care e înţelesul? Moartea 

/ 

trebuie negreşit să însemne moartea 
răului, moartea păcatului. 

Dumnezeu a prevăzut răul, a pre¬ 
văzut şi moartea, dar a îngăduit-o pentru 
ca răutatea să nu rămână nemuritoare. 
Şi dacă în moartea fizică răul nu dis¬ 
pare, ci poţi să ajungi cu el în iad, căci 
altfel n-ar mai fi iad dacă răul n-ar mai 
exista, înseamnă că moartea trebuie trăită 

altfel. Aici e diferenţa între jertfă şi moarte. 
Jertfa nu e moarte. Mântuitorul a mers 
la jertfă de bunăvoie. Jertfa e liberă, însă 
moartea nu este liberă, că nimeni nu o 
doreşte. Jertfa e conştientă, moartea este 
inconştientă, e pierderea conştiinţei, cel 
puţin pentru o vreme. 

Am o carte, scrisă de Elisabeth Kubler 

Ross; doamna aceasta trăieşte în SUA şi 

timp de peste 40 de ani s-a ocupat cu 

aducerea la viată a oamenilor din moarte 
/ 

clinică. In această carte ea numeşte moar¬ 
tea un nou soare. în relaţie cu spiritul, 
moartea fizică nu e nici liberă, nici con¬ 
ştientă, iar jertfa e liberă, e conştientă, 
jertfa e profetică. Moartea fizică nu-i 
profetică, profeţia este mormântul. Jertfa 
este vizionară: ea vede dincolo un rost 
care naşte libertate, salvare a unui neam, 
a urmaşilor săi. Moartea nu e vizionară, 
ci e întuneric. Şi care este acea moarte 
care ne poate salva? Este moartea păca¬ 
tului. Uciderea cu voia a păcatului, cu 
conştiinţă în libertatea ta deplină a con¬ 
ştiinţei în adevăr, în Hristos: ceea ce 
săvârşeşte creştinul prin Taina Sfântului 
Botez. 

Apostolul Pavel a desluşit atât de 
adânc Taina Sfântului Botez - Botezul, 
aşa cum îl săvârşim noi, ortodocşii, 
prin afundare, pentru că însuşi cuvân¬ 
tul grecesc „baptiso" aceasta înseamnă: 
a afunda. Şi spune Sfântul Apostol 
Pavel, în Scrisoarea către Romani: „Au 
nu ştiţi? Câţi în Iisus Hristos ne-am 
botezat, întru moartea Lui ne-am bote¬ 
zat şi ne-am îngropat cu El, în moarte, 
prin Botez. Căci precum Hristos a în¬ 
viat din morţi, prin slava Tatălui, aşa să 
umblăm şi noi întru înnoirea vieţii!". 

Botezul aceasta înseamnă - moar¬ 
tea păcatului, şi ştiţi că Taina Spoveda¬ 
niei e o continuare a Tainei Botezului, 
despre care Sfântul Ioan Scărarul spune 
că: „lacrimile căinţei spală ca apa Bote¬ 
zului". Iar Sfântul Isaac Şirul spune: 
„Curat, feciorelnic este nu numai cel 
care şi-a păstrat curăţia, ci şi cel care, 
prin lacrimi, şi-a spălat păcatele şi a 
dobândit iarăşi curăţia cea dintâi". Atunci 
Botezul, în care este înrădăcinată viata 
cea nouă, şi în care, prin afundarea în 
apă, după cum spune Sfântul Apostol 
Pavel, „ne-am şi înmormântat, ca să 

înviem împreună cu Hristos" este com¬ 
pletat prin Taina Mir ungerii, când se 
pecetluiesc toate încheieturile cu „pece¬ 
tea darului Duhului Sfânt". Ce în¬ 
seamnă aceasta? Că sunt pecetluite toate 
simţurile şi încheieturile, ca să dobân¬ 
deşti atunci, odată cu simţirea firească a 
ochilor trupeşti şi a auzului trupesc, şi 

simţirea duhovnicească. Să vezi duhov- 

/ 

niceşte, să auzi duhovniceşte, să pipăi 
duhovniceşte, prin primirea Sfintei îm¬ 
părtăşanii, să simţi că buzele tale pipăie 
Trup dumnezeiesc, mireasma, mirul 
dumnezeiesc - cum spun Sfinţii Părinţi 
când disting între răul miros al păca¬ 
tului şi buna mireasmă duhovnicească. 
Acesta-i Taina Mirului! 

Trebuie să crească în noi sensibili¬ 
tatea, simţirea duhovnicească, simţirea 
înţelegătoare, simţirea învăţătoare în 
tainele dumnezeieşti, în auz dumnezeiesc, 
în vedere şi-n simţire. Sfântul Ioan Scă- 
rarul spunea: „Nesimţirea sufletului este 
moartea sufletului înainte de moartea 
trupului". 

Ne întrebăm: sărmanii atei, sărmanii 
necredincioşi, ce temei au ei pentru ne- 

credinţa lor? Cugetaţi! Nu e vorba de 
ştiinţă. De la începutul veacului ştiinţa 
s-a îndreptat către Dumnezeu. Atunci 
care este argumentul sărmanilor necre¬ 
dincioşi? Singurul argument este moartea 
sufletului lor. e nesimţirea duhovni- 
ceaşcă, e incapacitatea sau pierderea 
sensibilităţii spirituale. Ati auzit de 
Darwin. Acesta, către bătrâneţe, a pri¬ 
mit o scrisoare de la o doamnă din nor¬ 
dul Angliei. Iar în acea scrisoare doamna 
respectivă a spus: „Ne vorbiţi despre 
toate vieţuitoarele pământului: despre 
peşti, reptile, păsări, animale de tot 
felul, dar despre suflet nu ne-aţi spus 
nimic. Nu ne-aţi spus nimic nici despre 
Dumnezeu, nici despre credinţă. Spu- 
neţi-ne ceva!". El avea un prieten, diacon 
la catedrala din Londra, pe care îl întreba 
mereu dacă în toate legile lui nu con¬ 
trazice cumva credinţa? Avea acest chin 

/ ^ 

lăuntric. Şi i-a răspuns doamnei: „In co¬ 
pilăria mea şi eu mergeam la biserică. 
Mărturiseam şi eu, ca la vârsta aceea, 

credinţa. Dar a venit vremea adolescen- 
/ 

ţei, a tinereţii, când m-a cucerit ştiinţa şi 
am cercetat, am scris şi mi-am dat seama 

acum, la bătrâneţe, că s-a atrofiat în 

mine simţirea divinului". Aceasta este 
/ 

tragedia: atrofierea simţirii duhovniceşti. 

Această simţire duhovnicească, ce trebuie 

să crească în noi ca dintr-o rădăcină - 

Taina Mirului, trebuie să ne situeze pe 

noi în starea aceasta de simţire duhov- 

/ 

nicească şi de răstignire, precum spune 
tot în cadrul Tainei Botezului: „trupul 
să slujească sufletului spre unirea cu 
Hristos". 

De ce se săvârşeşte tunderea de păr, 
la Botez, în semnul Crucii? Spun Sfinţii 
Părinţi: „Precum răsar firele de păr din 
cap, răsar gândurile din minte". Şi, atunci, 
jertfeşti în chipul Crucii firele de păr, ca 
un simbol, în înţelesul ca gândurile tale 
toate să fie jertfite, închinate lui Dum¬ 
nezeu. Gândirea ta trebuie să fie o 
ofrandă adusă lui Dumnezeu, după cum 
a spus Sfântul Apostol Pavel: „Noi, robind 
gândul nostru, îl robim lui Hristos". 
Făptura umană este chemată să crească 

în această simţire duhovnicească. 

/ 

Să mai citez, în acest context, şi ver¬ 
surile unui poet englez: 

„Până ce ochiul nu ia foc. Dumne¬ 
zeu nu poate fi văzut. 

Până ce urechea nu ia foc. Dumne¬ 
zeu nu poate fi auzit. 

Până ce inima nu ia foc. Dumnezeu 
nu poate fi iubit. 

Până ce mintea nu ia foc. Dumne¬ 
zeu nu poate fi cunoscut. 

Până ce limba nu ia foc. Dumnezeu 
nu poate fi rostit şi propovăduit". 

Ce este acest foc? Spune Mântuito¬ 
rul: „Foc am venit să arunc pe pământ 
şi nu vreau decât să ardă", adică focul 
Duhului Sfânt, Care înflăcărează făp¬ 
tura, El, care ne însufleţeşte în iubirea 
noastră şi-n înţelegerea noastră a lui 

Hristos. De această simţire duhovni- 

/ 

ceaşcă trebuie să avem grijă aşa cum 
purtau grijă cei din vechime de focul 
sacru. Gândiţi-vă la focul sacru, fie de 
la Roma, fie din alte părţi, chiar din 
lumea păgână, care era un simbol, o 
prefigurare, tot la fel, a Duhului Sfânt. 

Moartea păcatului, moartea con¬ 
ştientă, Botezul, Mirungerea, împărtă¬ 
şania, unirea cu Hristos în Trup şi Sânge, 
sfintele virtuţi - credinţa, nădejdea, 
dragostea, rugăciunea, postul, prin care 
sunt izgoniţi demonii, duhurile rele - 
toată viaţa de asceză a creştinului, toate. 

împreună, trebuie să alcătuiască această 
lucrare sfântă, a uciderii răului din noi. 
Şi cel mai mare dintre toate este orgo¬ 
liul, trufia. Toţi suntem muşcaţi de ea, 
fiecare dintre noi. încep cu mine şi zic: 
„Doamne, atunci când, într-o clipă, 
cumva, se arată acest demon, nu ţi-e 
silă Ţie de mine? Că trebuie să mă gân¬ 
desc la cuvintele Tale: «am văzut pe 
satana, ca un fulger, căzând din cer»". 

„Cel mândru - spune Sfântul Ioan 
Scărarul - nu mai are nevoie de demoni 
pentru a pieri, pentru că el şi-a devenit 
luişi demon", iar Sfântul Andrei Critea- 
nul spune: „Eu însumi idol m-am făcut". 
Şi în starea de egoism, de egocentrism, 
pe care trebuie să o răstignim, în starea 
aceasta nu cazi din braţele lui Dumne- 
zeu, dar eşti îngropat în tine însuţi, eul 
tău devine mormânt. M-au întrebat o 
dată nişte studenţi: „Părinte, dacă Dum¬ 
nezeu e pretutindeni, unde mai poate fi 
iadul? Cum e cu putinţă iadul?". Am 
stat o clipă, am reflectat şi am înţeles 
atunci: trupeşte, fiecare ne aflăm unul 
lângă altul sau la distanţă, dar, spiri¬ 
tual, eu pot să fiu lângă tine şi tu lângă 
mine şi eu să nu fiu cu tine şi tu să nu fii 

cu mine. în aceeaşi clipă eu pot să fiu 
cu gândul în altă parte - aici e şi dis¬ 
tincţia între spirit şi materie, între suflet 
şi trup: cu trupul sunt aici, dar cu spi¬ 
ritul, cu gândirea, cu iubirea mea cine 
ştie unde pot să fiu în clipa aceasta. 
Deci spiritul, gândirea şi iubirea cutre¬ 
ieră şi cuprind lumea; cu trupul sunt în 
lume, cu spiritul eu cuprind lumea în 
mine. Cu trupul, până la 20 de ani creşti. 
Mai târziu, cel mult te mai dezvolţi pe 
orizontală - ceea ce nu prea e de dorit -, 
dar spiritual creşti neîncetat. Şi te mi¬ 
nunezi mereu cum se deplasează ne¬ 
contenit hotarele gândirii. Bietele vase 
sanguine pot plesni şi de atâtea ori când 
simt câte o durere, după multă concen¬ 
trare, îmi dau seama că trupul se luptă; 
dar sărmanul călăreşte o mârţoagă - 
bietul trup. 

Un savant spunea că dacă până 
acum câteva decenii, noi, din pricina 
materialismului, spuneam că gândirea 
este produsul creierului, astăzi însă tre¬ 
buie să mărturisim că fenomenul inte¬ 
rior al conştiinţei este cauza creierului, 
că spiritul stă la baza materiei şi nu 
invers. Atunci spiritul trebuie să învie 

întâi. Toate aceste taine ale ascezei, ale 
credinţei, nădejdii şi dragostei, ale pos¬ 
tului şi rugăciunii, ale gustării din cu¬ 
vântul dumnezeiesc, sunt rezumate de 
cele patru lucrări ale pravilei creştine, 
aşa cum le găsim în cartea Faptele 
Apostolilor, unde se spune că cei dintâi 
creştini „stăruiau în învăţătura Aposto¬ 
lilor - care a însemnat pentru noi, apoi. 
Noul Testament - rugăciune, citirea cu¬ 
vântului dumnezeiesc. Liturghie şi le¬ 
gătura divină cu lumea". 

Ce înseamnă legătură divină? Zice 
Eminescu undeva: „Şi te priveam cu 
ochi păgâni şi plini de suferinţe". Ori a 
avea legătură divină cu lumea înseamnă 
că trebuie să-l priveşti pe om cu ochi 
divini, nu cu ochi păgâni. Zice Sfântul 
Grigorie de Nyssa: „Slava ochilor este 
aceea ca ochii tăi să fie la fel ca ochii 
porumbelului, ochii Duhului Sfânt". Să-i 
priveşti pe oameni cu ochii Duhului 
Sfânt, cu ochii lui Hristos, să-i ierţi cu 
iertarea Lui, să-i rabzi cu răbdarea Lui! 
Să ierţi pe om, nu răul din el, căci zic 
Părinţii: „Iubeşte pe păcătos, dar urăşte 
păcatele lui"! Să-l iubeşti cu iubire divină! 

Se cuvine acordată mai multă aten¬ 
ţie acestor patru daruri dumnezeieşti, 
dintre care primul este rugăciunea, ur¬ 
mat apoi de „gustarea" Scripturii - în 
acea stare că citeşti şi-L auzi pe Dum¬ 
nezeu, aşa cum profeţii se adresau lui 
Dumnezeu: „Vorbeşte, Doamne! Robul 
tău ascultă!". Când citeşti Noul Testa¬ 
ment aşa ar fi bine să începi: „Doamne, 
vorbeşte Tu, căci robul tău ascultă!". Să 
simţi că asculţi cuvântul lui Dumnezeu, 
aşa cum zice undeva: „Toţi doctorii să 
tacă! Vorbeşte-mi numai tu. Doamne!". 

îndată ce un bătrân a simtit că i-a 

/ 

mai rămas puţin de trăit şi vreun viciu 
a mai rămas în el şi trebuie extirpat, 
dacă descoperă un obstacol care-i în¬ 
chide calea, el trebuie să caute să-l îm¬ 
pingă, să-l înlăture, pentru ca toate re¬ 
lele să moară înaintea lui. Lupta cu pă¬ 
catul trebuie terminată mai înainte de 
sfârşitul vieţii pământeşti, în aşa fel 
încât nu noi, ci păcatele, relele să su¬ 
combe. Relele să moară în noi, aşa cum 
şi sfârşitul lumii, de care vă spuneam, e 
sfârşitul răului. E o învăţătură adâncă 
în Scriptură cu privire la aceasta, dar 

ceea ce m-a şocat în chip deosebit şi la 
care solicit pe oamenii de cultură să 
reflecteze mai mult, sunt şi cuvintele 
lui Eminescu: 

„Nu credeam să-nvăţ a muri vreodată; 

Pururi tânăr, înfăşurat în manta-mi. 

Ochii mei 'nălţăm visători la steaua 
/ 

Singurătăţii. 

Când, deodată, tu răsărişi în calea-mi. 

Suferinţă, tu, dureros de dulce... 

Până-n fund băui voluptatea morţii 

N eîndur ătoare. 

Jalnic ard de viu, chinuit ca Nessus, 

Ori ca Hercul înveninat de haina-i; 

Focul meu a-1 stinge nu pot cu toate 

Apele mării. 

De-al meu propriu vis, mistuit mă 
vaet, 

Pe-al meu propriu rug mă topesc în 
flăcări... 

Pot să mai re-nviu luminos din el, ca 

Pasărea Phoenix? 

Piară-mi ochii turburători din cale. 
Vino iar în sân, nepăsare tristă; 

Ca să pot muri liniştit, pe mine 
Mie redă-mă!". 


Mie redă-mă, destinului meu, chemă¬ 
rii mele, vasului acestuia, care poartă în 
el Duhul Sfânt al nemuririi. Dar odată 
cu acest text v-aş ruga mai adânc să 
reflectăm la sfârşitul Scrisorii I, scrisă 
de acelaşi autor: 

„Mii pustiuri scânteiază sub lumina 
ta, fecioară. 

Şi câţi codri-ascund în umbră stră¬ 
lucire de izvoară! 

Peste câte mii de valuri stăpânirea 
ta străbate. 

Când pluteşti pe mişcătoarea mări¬ 
lor singurătate. 

Şi pe toţi ce-n astă lume sunt supuşi 
puterii sorţii 

Deopotrivă-i stăpâneşte raza ta şi 
geniul morţii!". 

Aş ruga pe literaţi să cerceteze în 
literatura mondială dacă se găseşte 
undeva această sintagmă, această ex¬ 
presie: „geniul morţii". După judecata 

mea, şi fiind preocupat de zeci de ani 
de misterul jertfei, de misterul morţii 
trăit ca jertfă, m-a marcat expresia „ge¬ 
niul morţii", „genialitatea morţii". Mai 
toţi scriitorii au blestemat moartea şi au 
socotit-o ca un act înspăimântător. 
Numai Eminescu, după judecata mea, a 
rostit acest cuvânt: „geniu". A desco¬ 
perit geniul în moarte în mod conştient. 

înalt Preasfintitul Antonie mi-a arătat 

/ 

un tablou al lui Titu Maiorescu, iar pe 
verso era scris aşa: „11 iunie 1889. Emi¬ 
nescu invitat la mine la masă. E mai 
abătut ca niciodată. Dar vrea să devină 
călugăr şi totuşi să rămână în Bucureşti". 

Noi ştim ce înseamnă a fi călugăr, 
înseamnă cele trei voturi: votul sără¬ 
ciei, al castităţii şi cel al ascultării. Pri¬ 
mind tunderea în monahism, săvârşeşti 
un act unic, răstignit cu faţa la pământ, 
cu mâinile întinse în chipul Crucii. 
Eminescu dorea ca, după săvârşirea din 
viaţă, să fie înmormântat pe malul mării 
şi să fie lângă o mănăstire, ca să audă 
sufletul lui cântecul maicilor: „Lumină 
lină" şi „învierea lui Hristos". 

într-un mic eseu de-al meu propu¬ 
neam ca din ţărâna lui sau din osemin- 
/ 

tele lui, o parte să fie duse la Techirghiol, 
pe malul mării, acolo unde avem un 
schit, cum a dorit el să fie. Atunci înte- 
legem că geniile mari se înalţă până la 
sfinţenie şi primesc atunci răstignirea 
răului din ei - o arvună a învierii. Atunci 
am înţeles noi cum poate fi moartea 
biruită, că moartea înseamnă nu cea 
fizică, ci moartea răului, că fiecare poate 
dobândi atunci o arvună a învierii. 

Nici acest om chinuit, Nietzsche, 
care nu e adevărat că ar fi fost necredin¬ 
cios, într-unul dintre suspinele lui, spune: 
„O, Tu, cel dindărătul norilor, pâraiele 
mele de lacrimi către Tine îşi iau cursul 
lor. Durerea mea cea de apoi, suspinul 
meu şi nădejdea mea!". Şi el mai spune: 
„învierea aş vrea să o văd strălucind pe 
feţele creştinilor aievea. Să-i văd lumi¬ 
naţi de înviere!". 

/ 

Da, dacă ai învins moartea prin moar¬ 
tea păcatului - şi toată asceza creştină 
acest scop îl are, şi postul, şi priveghe¬ 
rea, şi rugăciunea au scopul de a ucide 
ceea ce ne-a ucis, de-a omorî ceea ce ne-a 

omorât pe noi, adică păcatul - vom fi 
luminaţi de înviere. Acesta este scopul 
întregii asceze. Nu e vorba numai de 
un act trupesc. Trupul este doar un in¬ 
strument care e chemat să redevină bi¬ 
serică a Dumnezeului celui viu. Hristos, 
prin Schimbarea la Faţă, a descoperit 
tot acelaşi fapt, şi anume moartea răului, 
răstignirea răului, ca o arvună a învierii. 

Mântuitorul i-a întrebat pe ucenicii 
Săi: „Cine zic oamenii că sunt Eu?", 
aceştia au răspuns: „Unii spun că eşti 
Ieremia, alţii Ilie, alţii vreunul dintre 
prooroci". „Dar voi cine credeţi că sunt"? 
Iar Petru i-a răspuns: „Tu eşti Hris- 
tosul. Fiul lui Dumnezeu Celui Viu". 
Iar Iisus a zis: „Ferice de tine, Simone! 
Că nu carne şi sânge ţi-a descoperit ţie 
aceasta, ci Tatăl, Care este în ceruri". 

Aceluiaşi Apostol, Mântuitorul îi 
spune:,. Tu eşti Petru şi pe această pia¬ 
tră - pe piatra mărturisirii tale - voi 
zidi Biserica Mea şi porţile iadului nu o 
vor birui". Simon Petru I-a răspuns: „Por¬ 
ţile iadului nu vor birui; adâncul din 
noi nu poate fi biruit". Nicio moarte 
demonică nu poate ucide şi nici Biserica 

nu poate ucide. Şi după ce a mărturisit 
Petru şi Mântuitorul a confirmat măr¬ 
turia lui, le-a spus Hristos ucenicilor: 
„Iată, Fiul Omului va fi dat în mâinile 
păcătoşilor, care-L vor batjocori, lovi, 
scuipa, răstigni, omorî, dar a treia zi va 
învia". Aceasta a fost prima vestire a 
Patimilor şi Petru L-a luat deoparte pe 
Mântuitorul şi a spus: „Doamne, să nu 
Ţi se întâmple una ca aceasta!". Şi Iisus 
îi răspunde: „Mergi înapoia mea, satano! 
Sminteală îmi eşti; că nu cugeti cele ale 
lui Dumnezeu, ci cele ale oamenilor". 
Adică te faci vrăjmaş tainei Crucii, ico- 
nomiei divine. Şi pentru că l-a văzut pe 
Petru în derută şi pe Apostoli, atunci i-a 
luat pe cei trei - Petru, Iacob şi Ioan - şi 
s-a suit pe Muntele Taborului, unde S-a 
schimbat la Fată. Schimbându-se la Fată, 
„Faţa Lui strălucea ca soarele", veşmin¬ 
tele lui deveniseră albe cum niciun înăl- 
bitor nu ar fi fost în stare să le albească, 
aşa cum spune Sfântul Marcu. Şi com¬ 
pletează Sfântul Evanghelist Luca, spu¬ 
nând că Moise şi Ilie vorbeau împreună 
cu Iisus despre sfârşitul Lui în Ierusalim, 
deci despre cruce, iar glasul Tatălui s-a 
auzit: „Acesta este Fiul Meu cel Viu, pe 

Acesta să-L ascultaţi!". Şi cei trei - Petru, 
Iacob şi Ioan - au zis: „Bine ne este nouă 
aici. Să facem trei colibe: una tie, una 
lui Moise şi una lui Ilie!", vrând să în- 
veşnicească acea clipă care concentra în 
ea eternitatea şi viaţa. Ei, sărmanii, voiau 
să o înveşnicească pentru ei, în timp ce 
la poalele muntelui tatăl unui copil îl 
aştepta pe Iisus să-l vindece pe acesta, 
pentru că era lunatic. 

Vorbea Iisus cu Moise şi Ilie despre 

sfârşitul din Ierusalim, despre cruce şi 

atunci fata lui a strălucit ca soarele. 
/ 

Aceasta era o arvună a învierii. Iisus le-a 
spus ucenicilor: „Voi vă gândiţi acum 
numai la răstignirea şi moartea Mea, 
dar dincolo de ea este învierea. Şi, iată, 
acum Eu am acceptat a-Mi primi crucea", 
căci vorbea cu Moise şi despre cruce, 
despre sfârşitul în Ierusalim, şi, atunci. 
Tatăl, în Duhul Sfânt, a făcut să strălu¬ 
cească în Hristos învierea. Schimbarea 
la Fată e o arvună a învierii, de aceea e 
sărbătoare mai ales a monahilor, pe 
vârfuri de munte, care răstignesc în ei 
răul, iau Crucea şi pregustă învierea. 
Ajung la chinurile crucii şi pregustarea 

învierii. Iertaţi, „dar din prisosul inimii 
vorbeşte gura", cum spune Mântuitorul! 

Cum a trăit Iisus acest moment al 
Crucii? Tocmai în Taina Jertfei, a iubirii 
divine. De aceea a învins moartea: pentru 
noi, pentru că vedeţi că moartea este 
pentru Hristos, dacă vreţi, o minune, ceva 
neobişnuit. In Hristos nu învierea este 
minunea, în Hristos moartea e minunea. 
Hristos e Fiul lui Dumnezeu, iar Dum¬ 
nezeu nu poate să moară, şi dacă moar¬ 
tea este plata păcatului, Hristos, fiind 
fără de păcat, nu avea în El sămânţa 
morţii. Deci din partea Dumnezeirii 
moartea a părut ca ceva nou în Fiul lui 
Dumnezeu, devenit om. O minune pentru 
Dumnezeu, dacă vreţi, iar din partea 
noastră minunea este învierea. Hristos 
a luat moartea pentru noi şi aceasta ne 
va ajuta să înţelegem şi altă taină din 
momentul Crucii, care ne uluieşte: Iisus, 
pe cruce, trăieşte starea de jertfă în 
ofranda supremă. Toată viaţa lui Iisus 
este o jertfă, pentru că toată viaţa Lui 
este întruparea iubirii. Pentru noi a făcut 
totul, nu pentru el. 

Cuvintele Lui de pe cruce: „Părinte, 
iartă-i, că nu ştiu ce fac!", ne arată că în 

niciun fel nu se gândeşte la El, ci la 
răstignitori. Al doilea cuvânt îl rosteşte 
privind la Maica Sa şi la ucenicul iubit, 
Ioan, căruia-i spune: „Iată mama ta!", 
iar Mamei Sale: „Femeie, iată fiul tău!". 

Al treilea cuvânt e rostit când unul 
dintre cei doi tâlhari, răstigniţi de o 
parte şi de alta a Mântuitorului, II 
huleşte pe Hristos, celălalt osândindu-1 
pe primul prin vorbele: „Au nu te temi 
tu, pentru că noi pentru păcatele noastre 
suntem osândiţi, dar Dreptul acesta nici 
un rău nu a făcut". Deci el îşi mărturi¬ 
seşte păcatele. Şi-n mărturisirea lui se 
roagă: „Pomeneşte-mă, Doamne, când 
vei veni întru împărăţia Ta!". Şi Iisus îi 
răspunde: „Adevărat îţi zic ţie: astăzi 

vei fi cu Mine în Rai!". Reţineţi cuvântul 

/ / 

„pomeneşte-mă"! De ce rostim noi acest 
cuvânt la cei adormiţi? „Veşnică pome¬ 
nire". De aici vine, de la cuvântul psal- 
mistului: „întru pomenire veşnică va fi 
dreptul". Şi se clatină coliva, precum 
ştiţi, ca semn al clătinării mormântului 
la învierea Domnului şi ca un fel de 
legănare, pentru că bobul din coliva de 
grâu închipuie trupul celui adormit. 

Mântuitorul spusese înainte de 
jertfa Lui: „Grăuntele de grău, căzând 
pe pământ, dacă nu moare, rămâne 
singur, dar dacă moare, aduce roade". 
Deci dacă moare rodeşte! Şi cum ro¬ 
deşte bobul de grâu? Rodeşte, nu trece 
în nefiinţă! Mormântul bobului de grâu 
e brazda, dar brazda nu-i mormânt, 
brazda e moartea de Paşte a bobului de 
grâu, pentru că bobul de grâu nu moare, 
ci se jertfeşte. Din carnea lui se naşte 
spicul cel nou, cu o viaţă îmbelşugată. 
Parcă ar fi Pilda talanţilor: „Bobule de 
grâu, «peste puţine te-am pus credin¬ 
cios, peste multe te voi pune». Căci din 
tine vor răsări zece, douăzeci sau trei¬ 
zeci de boabe, «intră întru bucuria Dom¬ 
nului tău!»". Şi, atunci, bobul de grâu 
din colivă închipuie trupul celui adormit. 
Gândiţi-vă la Sfântul Apostol Pavel, care, 
vorbind despre înviere, spune: „Se sea¬ 
mănă trup firesc şi înviază trup duhov¬ 
nicesc". Vedeţi, nu se zice „se îngroapă", 
ci „se seamănă", deci sămânţa vieţii şi 
atunci bobul de grâu, coliva, se clatină, 
închipuind trupul lui. Ştiţi cum este în¬ 
făţişat chipul celui adormit? în chipul 

unui copil. îl ia îngerul, pentru că el trece 
dincolo, pe celălalt tărâm, şi atunci se 
clatină coliva. Cum legeni copilul şi cânţi 
cântecul de leagăn, aşa se cântă: „Veş¬ 
nică pomenire". 

Al patrulea cuvânt al Mântuitorului, 
rostit pe cruce, este cel mai chinuitor: 
„Dumnezeul meu. Dumnezeul meu, pen¬ 
tru ce M-ai părăsit?". Ce e moartea? E 
despărţire. Iisus atunci a trăit moartea, 
moartea noastră! Dacă nu ar fi luat şi 
moartea, adică părăsirea de Dumnezeu, 
n-am fi fost mântuiţi. Pentru că, aşa cum 
spun Părinţii, „ceea ce nu e luat, nu e 
mântuit". S-a despărţit El de viaţă, de 
Dumnezeire? Mai e un amănunt aici: 
pretutindeni în Evanghelie Mântuitorul 
se adresează lui Dumnezeu prin apela¬ 
tivul „Tată". Ba, mai mult, în două locuri 
din Noul Testament, în Evanghelia după 
Marcu şi în Rugăciunea din grădina 
Ghetsimani, Mântuitorul rosteşte: „Awa", 
adică „Părinte". „Awa" este cuvântul 
în aramaică prin care Hristos s-a adresat 
Părintelui ceresc, iar Sfântul Apostol Pa vel 
spune: „Pentru că n-aţi primit iarăşi un 
duh al robiei spre temere, ci aţi primit 
Duhul înfierii, prin care strigăm: Awa 

Părinte! Duhul însuşi mărturiseşte îm¬ 
preună cu duhul nostru că suntem fii ai 
lui Dumnezeu." 

Ce reprezintă acest „Avva"? 

Cercetătorii care au trăit în locuri 
sfinte - şi-l pomenim întâi pe Ioachim 
Ieremia, un mare exeget cercetând 
cărţile de rugăciune ale evreilor din 
vremea aceea, a petrecerii Mântuito¬ 
rului în trup, n-au găsit nicăieri, în ru¬ 
găciunile adresate lui Dumnezeu, această 
invocare. Nici nu îndrăzneau evreii să-l 
numească pe Dumnezeu, de aceea, în 
Evanghelia după Matei, nu găsim ter¬ 
menul de „împărăţie a lui Dumnezeu", 
ci „împărăţia cerurilor". Această Evan¬ 
ghelie este adresată tocmai evreilor. 
Atunci de unde rostirea acestui cuvânt 
în Evanghelie, în gura Mântuitorului? 
Şi ce au descoperit? Au descoperit că în 
limba aramaică, limba în care a vorbit 
Mântuitorul, cuvântul „Avva" repre¬ 
zenta vorbele cu care copilaşul, când 
începe să vorbească, îşi numea părinţii, 
cum, bunăoară, la noi, spune „ma-ma", 
„ta-ta". Deci este apelativul prin care 
copilaşul îi comunică, îi vorbeşte tatălui: 
„avva". Atunci descoperirea este iarăşi 

uluitoare: cine ar fi îndrăznit să se adre¬ 
seze lui Dumnezeu prin acest cuvânt, 
cel mai intim, cel mai de comuniune, 
între copil şi părinte, decât numai Acela 
care avea conştiinţa că e Fiul Tatălui 
ceresc. Şi permanent numai aşa se adresa 
şi numai o singură dată, pe cruce, nu se 
adresează Tatălui cu „Avva", ci spu- 
nându-i „Dumnezeul Meu". E cuvântul 
spontan al Mântuitorului? Nu. E cu¬ 
vântul din Psalmul 21. După aceea, pri¬ 
mind oţet şi fiere de pe vârful suliţei 
întinsă de soldaţi, a rostit ultimele Sale 
cuvinte de pe cruce: „Săvârşitu-s-a", adică 
„s-a împlinit" şi: „Părinte, în mâinile 
Tale încredinţez duhul Meu!". Şi, cum 
va spune Sfântul Apostol Petru: „Mort 
S-a făcut cu trupul, dar viu S-a făcut în 
Duhul Sfânt". 

După cum profeţise El însuşi. Mân¬ 
tuitorul, după ce a fost răstignit şi omorât, 
a treia zi a înviat. Şi în dimineaţa aceea, 
a învierii. S-a arătat Maicii Domnului, 
Măriei Magdalena, mironosiţelor, întâm- 
pinându-le cu îndemnul: „Bucuraţi-vă!". 
S-a arătat lui Luca şi lui Cleopa pe dru¬ 
mul spre Emaus. S-a arătat ucenicilor, 
fără Toma, intrând la ei prin uşile încuiate 

şi, suflând, le-a zis: „Luaţi Duh Sfânt; 
cărora le veţi ierta păcatele, iertate vor 
fi, iar celor ce le veţi tine, ţinu te vor fi". 
Aşa cum în faţa lui Adam a suflat su¬ 
flare divină de viaţă, şi păcatul a adus 
apoi moartea, despărţirea, acum suflă 
în faţa Apostolilor şi desfiinţează păca¬ 
tul, care desparte de Dumnezeu şi care 
aduce moartea. Şi Toma nu era cu ei şi 
când i-au spus ucenicii lui Toma: „Toma, 
am văzut pe Domnul înviat!", el a spus: 
„Până nu voi vedea semnul cuielor în 
mâinile Lui, şi de nu voi pune degetul 
meu în semnul cuielor, de nu voi pune 
mâna mea în coasta Lui, nu voi crede". 

Şi au trecut opt zile şi iar s-a arătat 
Hristos, fiind acum şi Toma laolaltă cu 
ucenicii. A intrat Iisus prin uşile încuiate, 
a stat în mijlocul lor şi le-a zis: „Pace 
vouă!". Apoi i-a spus lui Toma: „Adu-ţi 
degetele încoace şi vezi mâinile Mele, 
adu-ţi mâna ta şi-o pune în coasta Mea, 
şi nu fi necredincios, ci credincios". Nu 
ştim dacă Toma a mai atins rănile lui, 
dar noi trebuie să ştim că Hristos cel 
înviat poartă semnele crucii. Crucea unită 
cu învierea pe veci, căci ştim că Toma a 
exclamat: „Domnul meu şi Dumnezeul 

meu!". Ce înseamnă aceasta? „Domnul" 
era numele lui Mesia, Hristosul pe care-1 
aşteptau evreii. Zis-a Domnul către David: 
„Şezi de-a dreapta mea, până ce voi 
pune pe vrăjmaşii Mei aşternut picioa¬ 
relor Tale". Ori Toma, acum, îl invocă: 
„Domnul meu", adică Mesia, Care este 
Fiul lui Dumnezeu. 

Pe Toma să nu-1 socotim necredin¬ 
cios, ci, mai degrabă, proniator, dar Toma, 
când a spus: „De nu voi pune mâna mea 
în coasta Lui nu voi crede", era cu cre¬ 
dinţa în Vechiul Testament. In Vechiul 
/ 

Testament Dumnezeu este mai presus 
de ceruri, nu se putea crede că Dumne¬ 
zeu poate să Se facă om. El, care-L 
urmase pe Iisus până la cruce, ştia că 
Hristos a fost răstignit. „Şi voi spuneţi 
că e viu?". Dacă a înviat, atunci e Dum¬ 
nezeu. Dar cum Dumnezeu, mai presus 
de ceruri, pe pământ? Asta nu e de crezut. 
Vechiul Testament nu poate să dea o 

asemenea credinţă. El trăia în Vechiul 
/ 

Testament încă. El l-a văzut deodată pe 
Cel răstignit şi pe Cel înviat, deci şi pe 
Domnul şi pe Dumnezeu. Şi, acum, Toma 
a trecut din Vechiul Testament în Noul 

Testament. Şi trecerea lui în Noul Tes¬ 
tament, la Hristos cel înviat, ne desco¬ 
peră aici mulţime de taine. 

învierea nu este readucerea la viată 

/ 

a unui om din moartea lui, ci o realitate 
nouă în existenţă, care pune începutul 
unui cer nou şi-a unui pământ nou. E 
înnoirea lumii, începută cu înnoirea prin 
Hristos a Dumnezeu-omului. Şi în acest 
univers nou, în care Iisus intră prin uşile 
încuiate la ucenicii Săi, în care Maria 
Magdalena nu-L recunoaşte pentru că 
era altul chipul Lui, era în trup. Dar 
când Maria Magdalena, strigată pe nume: 
„Mărie!" îi recunoaşte atunci glasul şi 
cade la picioarele Lui să-L cuprindă, 
Iisus îi spune: „Nu te atinge de Mine, că 
încă nu M-am suit la Tatăl!". Ei îi spune: 
„Nu mă atinge", iar ucenicilor le spune: 
„Pipăiţi-Mă şi Mă vedeţi! Mă voi sui la 
Dumnezeul Meu şi Dumnezeul vostru 
şi voi trimite Duhul Sfânt, ca El să să¬ 
dească simţirile duhovniceşti". Iar uce¬ 
nicilor, care credeau, cumva, că e vorba 
doar de o nemurire a sufletului le spune 
că nu e numai duh, ci şi trup, cu care El 
a fost răstignit pe cruce. 

El este plinătatea Duhului. „Duhul 
carne şi oase nu are, precum Mă vedeţi 
pe Mine. Pipăiţi-mă şi Mă vedeţi!" le-a 
spus şi a şi mâncat cu ei. învierea este 
starea noastră viitoare. E viitorul lumii, 
viitorul creaţiei; viaţa întreagă merge 
spre înviere. în înviere noi avem deja 
arvuna veacului viitor, arvuna împără¬ 
ţiei lui Dumnezeu. Spune Sfântul Grigorie 
Palama: „Dacă aici, în trup, abia ghicim 
sufletul în trup, iar unii mor de tot, 
numai trupul fiind de ei şi dumnezeul 
lor fiind pântecele - toată ziua numai la 
asta gândesc -, în veacul viitor abia vom 
ghici trupul din suflet, adică atât de 
înduhovniciţi de plinătate vom fi, atât 
de răspândit va fi duhul învierii peste 
trup, încât trupul va deveni duhovni¬ 
cesc, nemuritor, nestricăcios. Aşa arăta 
Hristos şi aşa vor arăta toţi drepţii la 
înviere". 

Sfântul Simeon Noul Teolog, care a 
primit o asemenea arvună a învierii, în 
rugăciunea lui fiind, deodată s-a umplut 
chilia de lumină şi tot trupul lui a în¬ 
ceput să strălucească, şi a auzit un glas: 
„Aşa vor fi drepţii la înviere", adică vor 
străluci ca soarele în împărăţie. Şi atunci 

s-a gândit: „Oare eu mă voi întoarce în 
starea de dinainte?" Şi în clipa aceea s-a 
şi văzut din nou în starea de dinainte. 
Imediat ce a cugetat cu eul lui, a căzut 
din nou. 

Când Toma a rostit: „Domnul meu 
şi Dumnezeul meu!", Iisus i-a spus: 
„Pentru că M-ai văzut pe Mine, Toma, 
ai crezut. Fericiţi cei ce n-au văzut şi au 
crezut" - cuvânt tot atât de uluitor ca 
toate cuvintele lui Iisus, dar deosebit de 
important pentru noi, cei de astăzi. 

Fericirea credinţei pentru unii e grea, 

dar nu-i mai mare fericire şi nu este mai 

adâncă definiţie a omului decât în ere- 
/ 

dinţă. Unii ar spune, poate evocându-1 
pe Aristotel, că omul e un „animal ra¬ 
ţional". Iubiţilor, raţiunea e divină, pentru 
că e Logosul, şi Scriptura zice: „Toate 
prin Raţiune (Cuvânt) s-au făcut şi fără 
de ea nimic nu s-a făcut din ce s-a făcut". 
Raţiune şi instinct! Orice făptură are o 
raţiune, un sens al ei, iar ca definiţie ra- 
ţiunea este o funcţie a spiritului care 
mă situează în relaţie cu legile creaţiei. 
Deci pretutindeni e raţiune, dar ceea ce-1 
distinge pe om de toate făpturile nu-i 

raţiunea, ci tocmai credinţa. Dacă ratiu- 
/ ' / / 

nea mă instituie într-un univers constituit 

de valori, credinţa mă instituie în reia- 
' / 

tie cu infinitul valorilor, cu Dumnezeu 

/ ' 

şi cu lumea întreagă. Eu trebuie să cred 
mai întâi, înainte de a săvârşi un pas. 

Ce săracă ar fi lumea şi existenţa 
umană dacă s-ar limita numai la ceea ce 
văd! Ce săracă ar fi credinţa, existenta 
mea! Când voi fi chemat la ceea ce nu 
văd, cum spune Apostolul, atunci vom 
putea accede la fericire: „Cele ce se văd 
sunt trecătoare, cele ce nu se văd sunt 
eterne". Ce săracă ar fi lumea dacă s-ar 
reduce totul numai la ceea ce se ştie! 
Ori chemarea mea este aceea ca neîn¬ 
cetat să trec de la ceea ce văd, la ceea ce 
încă nu văd, de la ceea ce s-a arătat, la 
ceea ce încă nu s-a arătat, după cum 
zicem în Liturghie, în rugăciunea ana- 
mnezei. Oricare e puntea între ceea ce 
văd şi ceea ce nu văd, între ceea ce ştiu 
şi ceea ce nu ştiu, între Toma, care se 
afla pe ţărmul de dincoace de moarte şi 
înviere, şi ţărmul de dincolo al învierii, 
în definiţia omului, să nu uitati nicio- 
dată, este extrem de important adevărul 

că omul este spirit şi că „duh este Dum¬ 
nezeu" . 

Raţiune este Dumnezeu, raţiune este 

şi omul. Dar raţiune are o soră geamănă: 

credinţa. Amândouă sunt daruri dum- 
/ 

nezeieşti. Raţiunea este întipărirea Lo¬ 
gosului, iar credinţa este darul lui Dum¬ 
nezeu, după cum spune Sfântul Apostol 
Pavel. Raţiunea, iubirea, libertatea şi actul 
creator reprezintă neîncetata mea anga¬ 
jare de la chip la asemănarea cu Dum¬ 
nezeu. Am zis raţiunea, adevărul şi 
iubirea. Adevărul fără iubire e rece; poate 
să şi ucidă. Fariseii au zis: „Noi Lege 
avem şi după Lege trebuie să moară". 
De aceea adevărul e unit cu credinţa, cu 
iubirea, iar iubirea fără adevăr poate să 
fie o simplă vibraţie sentimentală, ceva 
uşor searbăd. 

Care e ofranda iubirii? E tocmai 
adevărul, raţiunea, credinţa dreaptă, pli¬ 
nătatea credinţei. Cuvântul „ortodox" 
înseamnă, deopotrivă, dreptcredincios 
şi deplin credincios. Credinţa ne lan¬ 
sează în viitorul nostru, care este învierea. 
Mereu ne mişcăm între jertfă şi înviere. 
De ce Zilele Creaţiei încep nu de la di- 

mineată la seară, ci de la seară la dimi- 
neaţă? „Şi a fost seară, şi a fost dimineaţă. 
Ziua întâi". A fost aşa pentru că acesta 
este ritmul existentei, de la seară la di- 
mineată, de la neexistentă la existentă, 
de la nefiinţă la fiinţă, de la Cruce la 
înviere. 

Să răstignim în noi, prin cruce, tot 
răul, căci crucea este chipul iubirii 
dumnezeieşti, şi vom gusta de aici 
învierea, căci toti suntem chemaţi la 

A ' ' 

înviere! Daţi-mi voie să reproduc un 
moment petrecut de un om duhovni¬ 
cesc: era un bolnav, bolnav de o boală 
nemiloasă şi îşi număra săptămânile sau 
lunile. A venit duhovnicul la el, duhov¬ 
nicul care era deodată şi medic şi preot, 
şi i-a vorbit aşa. „Suferinţa şi moartea 
nu trebuie să le vezi numai fiziologic, 
ca nişte acte petrecute fiziologic, adică 
în firea trupească, ci ele devin necon¬ 
diţionate nu numai de schimbări fizio- 
/ 

logice, de microbi, de patologie, ci şi de 
toate acele lucrări care distrug energiile 
noastre lăuntrice, de ceea ce poate fi 
numit complexul sentimentelor şi gân¬ 
durilor noastre negative, de tot ceea ce 
seacă puterile vieţii. Grijile, păcatele. 

îmbuibările, viciile seacă în noi izvorul 
vieţii". Şi atunci duhovnicul i-a sugerat: 
„îndreaptă-ţi gândul tău nu numai la 
trup, căci nu rezolvi nimic, ci gândeşte-te 
la relaţiile tale cu oamenii, cu împreju¬ 
rările vieţii. Să începi de îndată să 
adânceşti în tine şi-n trecut, să faci cu¬ 
răţenie de tot răul care s-a petrecut în 
tine! La Taina Spovedaniei adună-ţi gân¬ 
dul, cercetează-te, leapădă-te de păcate 
şi de rele, fie-ţi silă de ele!". 

Şi omul a început să facă aşa: lună 
de lună, zi după zi, a străbătut drumul 
acesta împreună cu duhovnicul, şi-a făcut 
pace cu el, deci a curăţit tot răul din el, 
a făcut pace cu lumea şi când, întins pe 
pat, era prea slab chiar să mănânce sin¬ 
gur, a spus, cu ochii sclipind de lumină: 
„Trupul îmi este aproape mort, dar nu 
l-am simţit niciodată atât de plin de 
viată ca acum!". Şi atunci a înţeles că 
viaţa nu e determinată doar de trup. 
Moartea trebuie să o trăieşti, pentru că 
trebuie să omori ce te-a omorât. Moartea 
adevărată e cea a răului din tine. Aceea 
e moartea, nu cea a trupului. Viaţa nu e 
determinată de trup, nu se reduce la 
trupuri, deşi acest lucru era al său. Iar 

la sfârşit, muribundul avea o realitate a 
vieţii pe care moartea trupului nu o putea 
distruge. Să simţi acest fapt uluitor în 
tine! 

Vreau să închei cu un alt exemplu: 
un oarecare Pavel a ajuns în agonie şi 
era pe moarte. Soţia şi fiica lui nu fuse¬ 
seră de faţă în ultimele săptămâni. Şi, 
aflând că e pe moarte, au venit la el, au 
căzut pe grumajii lui şi au început să-l 
strige pe nume. A venit şi duhovnicul 
şi s-au aşezat în genunchi toţi trei lângă 
Pavel. Duhovnicul a fost coleg cu Pavel 
şi-n copilărie, şi-n tinereţe, au cântat 
împreună la biserică Prohodul, Cântările 
învierii, şi, atunci, au început să cânte 
din aceste cântări. Când au ajuns la versul: 
„şi celor din morminte viaţă dăruindu-le", 
Pavel şi-a deschis ochii. La ţipetele soţiei 
şi a copilului nu şi-a revenit, dar auzind 

aceste cântări a fost adus din nou la viată. 

/ 

Atunci preotul a zis: „Pavele, uite, soţia 
şi fiica ta au venit să-şi ia adio de la 
tine!". Tot preotul i-a zis: „Tu poţi să 
mergi la înviere, pentru că I-ai slujit 
Domnului, precum a spus Mântuitorul: 
«Cel ce ascultă cuvintele Mele şi crede 
în Cel ce M-a trimis pe Mine are viaţă 

veşnică şi la Judecată nu va veni, ci s-a 

mutat din moarte la viată". 

/ 

Tine de condiţia noastră fundamen- 

/ / 

tală de cunoaştere, de suiş, de progres, 
şi sunt în acelaşi timp vise profetice, aşa 
cum a avut dreptul Iosif visul cu cei 
doisprezece snopi, snopii celorlalţi aple- 
cându-se înaintea snopului său. Sau 
dreptul Iosif, care a primit poruncă în 
vis, de la Dumnezeu, întâi să o primească 
pe Maica Domnului sub oblăduirea lui, 
şi, apoi, să plece în Egipt cu Mântui¬ 
torul, când era prunc, şi să se întoarcă 
în Nazaret. Visele angajează fiinţa noastră 
mai la suprafaţă sau mai în adâncime. 
Unele sunt şi coşmaruri, care-1 chinuie 
pe om. De aceea unii Părinţi spun că cel 
ce se ia după vise e ca şi cum s-ar lua 
după vânt ca să-i ia urma. Dar în timp 
ce un om credincios, neîncetat cu chipul 
la icoană din faţa lui, poate să aibă ase¬ 
menea reprezentări în inima lui în tim¬ 
pul somnului, alţii pot visa numai lu¬ 
cruri ale stricăciunii, fiind bântuiţi de rele 
şi de duhuri necurate şi având coşmaruri. 

Care este deosebirea între bine şi 
rău? Bine e ceea ce zideşte, ceea ce sal¬ 
vează, ceea ce dă viată. Rău este ceea ce 

e lipsit de sensul creator sau este dis¬ 
trugere. Exerciţiul în asceză este reveni¬ 
rea la inferioritate, ca spiritul să con¬ 
ducă trupul. Aici vine un moment la 
care trebuie să luăm aminte cu mare 
atenţie. Când ascetul a reuşit să subor¬ 
doneze trupul, atunci se declanşează 
nişte energii uimitoare. Şi ce ne spun 
aici sfinţii creştini? In acele momente 
apare ispita luciferică, căci aşa a căzut 
şi Adam. Ispita apare atunci când te 
vezi cu asemenea puteri, pentru că unii 
oameni, care prin aceste exerciţii trăiesc 
aceste energii şi puteri, fac un fel de 
minuni, vindecă. 


întrebări şi răspunsuri 

Cum trebuie săvârşit Botezul? 

Sunt trei forme ale Botezului recu¬ 
noscute teologic. în primul rând Botezul 
prin afundare; dar sunt acceptate, prin 
excepţie. Botezul prin turnare şi cel prin 
stropire. 

Biblia spune că Dumnezeu înseamnă 
iubire, dar în cartea Facerii scrie că Dum¬ 
nezeu a respins jertfa lui Cain şi a acceptat 
jertfa lui Abel. Nu era firesc ca Dumnezeu 
să fi primit jertfa de la amândoi? 

Nenorocirea este că nici în jertfă nu 
este înfăţişată iubirea totdeauna. Cum 
aduci această jertfă? Gândiţi-vă la cei 
care-şi plăteau prin indulgenţe mântuirea. 
Păi, nu înseamnă că dacă dădeau un ban, 
aceea era jertfă mântuitoare. 

Pretutindeni în jurul nostru vedem ne¬ 
înţelegeri, certuri, conflicte, referindu-mă 
aici doar la cele de sorginte spirituală, la 
cele dintre religioşi şi atei, dintre adepţii 
diferitelor religii, dintre cei din aceeaşi 
religie. Am întâlnit de multe ori ideea întâl¬ 
nirii punctelor commune, iar nu pe aceea a 
diferenţelor şi nepotrivirilor. 

Unul dintre fii duhovniceşti. Andrei, 
băiat bine pregătit, a predat anul trecut 
un semestru Istoria Religiilor la Univer¬ 
sitate. In septembrie a plecat la Mos¬ 
cova cu un grup, iar în Gara de Nord l-au 
jefuit nişte vagabonzi şi l-au dezbrăcat. 
Insă, cu ce-a mai rămas pe el şi cu ce l-a 
mai ajutat grupul, a ajuns la Moscova. 

De acolo m-am pomenit cu un telefon; 
mai apoi cu o scrisoare din China: „Pă¬ 
rinte, cu mâna pe inimă vă spun: am 
stat de vorbă cu oamenii. Nu mă aştep¬ 
tam ca oamenii, din punct de vedere 
religios, să fie atât de înapoiaţi. Nu-i 
vorba de Istoria Religiilor, ci de Istoria 
ereziilor". Chipul lui Dumnezeu în om 
nu e distrus, darul lui Dumnezeu e de 
nedistrus. Mintea nu mai desluşeşte foarte 
clar între bine şi rău. Inima se mai per¬ 
verteşte, voinţa mai slăbeşte, dar nu e 
distrus. Şi atunci în nicio religie, în niciun 
om din lume nu e distrus chipul lui 
Dumnezeu. 

Fiul risipitor, gândiţi-vă, la un mo¬ 
ment dat a ajuns în foame şi, părăsit de 
toţi prietenii lui de petreceri, şi-a venit 
în sine. Aici e o speranţă universală. 
Adâncul din noi nu e distrus pentru 
toţi: e o speranţă. Şi şi-a adus aminte de 
tatăl şi de pâinea tatălui: „Câţi argaţi ai 
tatălui meu au pâine din destul, iar eu 
mor de foame aici"! Căinţa înseamnă 

' A 

întoarcere. Unde? La Tatăl. In această 
viziune, în fiecare religie e păstrat ceva 
din revelaţia primordială. Mircea Eliade 
spune că există o tradiţie originară la 

rădăcina umanităţii, a tuturor religiilor. 
S-a alterat adevărul. Demonul a promis: 
„veţi ca nişte dumnezei!". Demonul nu 
face dumnezei, demonul face idoli. 
Numai Dumnezeu îndumnezeieşte. Dar 
nicio cădere nu este radicală, însă pentru 
ortodox, el ştie, sfintei noastre credinţe 
ortodoxe nimic nu-i lipseşte, decât să 
fie cunoscută, iubită şi trăită. 

Am certitudinea mântuirii în Orto¬ 
doxie. Iar în ce priveşte pe ceilalţi, eu 
nu sunt judecător, ca eu să decid mân¬ 
tuirea lor. Numai Dumnezeu decide. Iar 
Mântuitorul spune: „In casa Tatălui Meu 
multe locaşuri sunt". Ştiu că în Orto¬ 
doxie am plinătatea credinţei şi adevă¬ 
rul luminos şi curat al sfintei credinţe şi 
certitudinea mântuirii. Şi nu judec pe 
nimeni, pentru că nu decid eu dacă alţii 
se mântuiesc sau nu. Eu cunosc hotarele 
Bisericii dar nu pot pune hotare harului 
lui Dumnezeu şi mântuirii. 

„Dumnezeu este pretutindeni şi atunci 
iadul nu mai are loc". Explicaţi, vă rugăm, 
sensul acestor cuvinte! 

Gândirea ortodoxă este gândire anti¬ 
nomică. Ce este antinomia? Două judecăţi 

care, luate separate, se înscriu în logica 
formal, potrivit principiului identităţii, 
iar luate împreună, se leagă de prin¬ 
cipiul contradicţiei. Dumnezeu întreit 
şi Unul este o antinomie, aşa cum este 
şi fecioria Maicii Domnului, care L-a 
născut pe Mântuitorul Hristos. Fecioria, 
castitatea, este de o profunzime spiritu¬ 
ală negrăită. în Maica Domnului S-a în¬ 
trupat, de la Duhul Sfânt, Mântuitorul 
nostru. Iar în ce priveşte condiţia umană, 
aş vrea să întreb pe oricine: dacă nu are 
castitate şi iubire maternă ar putea să 
facă ceva? Adică unul care-şi risipeşte 
toate energiile lui în ticăloşii, în pierde¬ 
rea puterii. Zicea un literat: „Dacă am 
şti noi, la anumite ore ale serii sau ale 
nopţii, câte energii se rup de la rădă¬ 
cina vieţii şi se aruncă în pustiu..." - 
unul ar fi putut deveni un geniu în 
ştiinţă, în artă, în sfinţenie, şi şi-a pier¬ 
dut energiile în pustiu. N-ai să creezi 
niciodată decât în castitate, adică în 
fidelitatea faţă de energiile tale, faţă de 
talentul, de darul, de vocaţia pe care ai 
primit-o în unitatea fiinţei tale şi în 
paternitate. Să-ţi iubeşti opera cum iu¬ 
beşte mama pruncul. Deci castitatea şi 

maternitatea Maicii Domnului sunt con¬ 
diţia fundamentală a primirii binecu¬ 
vântării divine şi a întrupării în ea a 
Fiului lui Dumnezeu: e darul şi taina 
creativităţii. Trebuie, deci, să gândim 
antinomic în anumite privinţe. 

N-ai să înţelegi misterele iadului şi 
nici teologie deloc fără antinomie. Citiţi 
Critica Raţiunii a lui Immanuel Kant, 
unde cele patru contradicţii fundamen¬ 
tale de la început el n-a ştiut să le 
concilieze! 

Dumnezeu Tatăl este izvorul dum- 

nezeirii şi al iubirii. In momentul acela, 

al Răstignirii pe cruce, Hristos a strigat: 

„Dumnezeul meu. Dumnezeul meu, 

pentru ce M-ai părăsit?" A încetat cumva 

iubirea lui Dumnezeu fată de Fiul? E 

/ 

strigătul umanităţii atunci! Numai anti¬ 
nomic a trăit şi condiţia firii umane, dar 
şi iubirea divină. Gândiţi-vă la faptul că 
Hristos a fost „în mormânt cu trupul şi 
în iad cu sufletul, ca un Dumnezeu; în 
rai cu tâlharul". Mormântul izvorâtor 

al vieţii! Nu-s toate acestea antinomii? 
/ 

Vedem că marxismul a inventat acea 
sintagmă celebră: „unitatea contrariilor" 

sau „unitatea distinctelor". Aici Hristos 
trăieşte deodată şi părăsirea, dar şi unirea. 
Să învăţăm să gândim antinomic! 

